
Amanung Hapones 


Ing Hapon ( B Hp Nihonqo (help-info)), Hapon o Apon, 
metung yang amanung gagamitan da reng maygit king 
dinalan atlumpung miliun (130,000,000) a tan king Japan 
ampo kareng comunidad da reng Japon a minalis kareng 
myayaliwa nang dake ning yatu. Metung yang amanung 
tuglung-tuglung (agglutinative) at makikilala kapamilata'ning 
metung a komplikadung kaparalanan o sistema da reng 
amanung pamye-galang (honorifics) a sasalamin king 
kauryan nang herarkikal (mapipitna agpang king katas o 
kabilyan king sociedad) ning sociedad a Japon. Atin yang 
alkus (form) o uri ning pandiwa ampong particular a kataya 
ba yang makilala ing kabilyan o katas ning magsalita, 
makiramdam ampong taung pisasabyan. Ditak la mu deng uri 
ring katni (sound) ning Japon, at sistema da reng tonu at 
gegeng babye pamiyaliwa kareng amanu (lexically distinct 
pitch-accent system). Ing balu tamu tungkul king Japon 
ketang minuna keraklan makabasi ketang kabilyan na ketang 
kawalung siglu (dilanwa), nung kapilan la misulat deng 
atlung pekamaulagang kasulatan ning Matwang Japon (Old 
Japanese); nanupata, ating mas ditak a a kasulatan a mas 
matwa, at keraklan pakadukit (inscriptional) la reti. Ibat ya 
king metung a kasulatan ibat Chinang kanitang 252 A.D. ing 
mumunang pangabanggit da reng katayang Japon. 

Misusulat ya ing amanung Japon kapamilatan da reng atlung 
uring sulat a abe-yabeng magagamit: sulat Isle o kanji , 
ampong adwang uring sulat a silabariu, ing hiraqana ampo 
ing katakana. Magagamit ya mu naman ing alpabetung Latino 
0 romaji king makabayung Japon, lain na kareng lagyu ra 
ampong sagisag deng cumpania, patalastas (advertising), 
ampo king pamanyulat o pamagpalub ning amanung Japon 
king computer. Keraklan, deng nomirung Arabu a gagamitan 
da kareng bansa ning Albugan (Western) ing gagamitan da, 
dapot maralas la muring magagamit deng nomirung Japon 
ibat China 


Maragul ing ambag da king Japon deng katayang indam ibat 
kareng aliwang amanu. Misna lang dakal deng katayang ibat 
king Isic (amanu) , o milalang basi kareng amanung Isic, kilub 
ning libu limang dalan (1,500) a banwa. Manibat anyang 
tawli nang dake ning kalabingsyam (19th) a siglu o dilanwa, 
dakal ne ayandam a yamanu ing Japon ibat kareng amanung 
Indo-European , keraklan king Ingles). Uli ning espesial a 
pamiugnayan ning Japan ampong Holland ketang 
kalabingpitung (17th) a dilanwa, maragul ing influencia ning 

amanung Olandes o Dutch, nung nu la meyandam deng 
katayang biru (ibat king bier; "beer") ampong kohl (ibat king 
koffie; "kape"). 

ISO 639-2: 

jpn 

ISO 639-3: 

jpn (http://www.sil.or 


g/iso639-3/documentatio 


n.asp?id=j pn) 

Note: This page may contain IPA phonetic symbols 

in Unicode. See IPA chart for English for an 

English-based pronunciation key. 


Pamitinduk-tinduk (Classification) 


Mikakasundu la reng historical linguist o talapagaral king kasalesayan ning amanung makatutuk king 
amanung Hapon a metung ya kareng adwang kayanib king familiang amanung Japonic; ing Ryukyuan itang 
metung. Nanupata, deng aliwa, tuturing dong dialectu ning Hapon deng salita kareng islang Ryukyu, uling e 
pa malino nung makananu la at kapilan miras kareng islang deta deng magsalita kareti. 

E pa malino ing kaugnayan ning pamilyang Japonic kareng aliwang amanu. Dakal nong pepamunikalang 
teorya, a miyuyugne kaniti kareng dakal a aliwang amanu ampong pamilya, kayabe no reng mapilang 
amanung mewala na (extinct) a sadyang gagamitan da reng culturang milabas king Korea; ing Koreanu 
(amanu); deng amanung Altaic; ampo reng amanung Austronesian, at dakal pang aliwa. Atin muring 
magmunikalang metung yang amanung creole a nung nu la misasanib deng maygit metung kareti. King 
salukuyan, ala pang teoryang tatanggapan da reng keraklan, at mapalyaring malwat deng pidibatian ing 
bageng iti. 

Pamikalat king yatu 


Lipat ning halus king Japan ya mu magagamit ing Hapon, sadya reng gagamitan kareng aliwang lugal, at 
kanita at angga pa ngeni. Anyang sinakup ne ning Japan ing Korea, Taiwan ampo reng mapilang isla ning 
Dayatmalat a Pacifico bayu at anyang malilyari ing Kadwang Gerang Pangkabilugan, pinilit dong manigaral 
Hapon deng tau kareng bansang deta king pamitikdo nang imperio ning Japan. Uli na niti, angga anyang 
decadang 1970, dakal kareng bansang deti ing makapagsalitang Hapon bukud kareng sarili rang amanu. 
Maralas, gagamit lang Hapon antimong mumunang amanu deng comunidad a Hapon a minalis kareng 
aliwang bansa. Atyu king Brazil ing pekamaragul kareti. Atin murin king Peru, Argentina, Australia (lalu na 
king ^dney, Brisbane, ampong Melbourne, ampo king America (lalu na king California ampong 
Hawaii).Ating malating comundiad da reng minalis king Davao, Pilipinas, nung nu dakal la reng Filipinung 
maki lahing Hapon, bukud pa king Laguna at aliwa lugal king Pilipinas. Maki adwang dalan, apat a pulu't 
limang libu, limang dalan labing walung (245,518) king Japan, bukud pa karetang mikyasawang memalen a 
Hapon. Makapagsalita lang Hapon deti. Nanupata, malagad la mung makapagsalitang masalese king Hapon 
deng karelang palipi, yawsan dang nikkei B literal a paliping Hapon o "Japanese descendants"). Bukud 
kareti, tatantyan dang ating maki pilang milyung e Hapon a manigaral Hapon; yampang de ing amanu 
kareng pipagaralan a elementarya ampong sekundarya. 


Kabilyan a opisyal 







Ing Hapon ing amanu nang opisyal a de facto king Japan, a ya kabud bansa king yatu nung nukarin iti ing 
magagamit a opisyal a yamanu. Ating metung a uri ning amanung tuturing dang yang tutukyan (standard): 
hyojungo PP ), Hapon a tutukyan (standard Japanese), o kyotsugo (^Mpp), amanung pangeganagana 
(common language). Halus milulupa la kabaldugan deng adwang katayang deti. Ing Hyojungo ampo ing 
kyotsugo metung yang conceptung katulid ning dialectu. Ining amanung gagawan Migmula ya ining 
amanung gagawang batayan (normative) kaybat ning after Meiji Restoration meiji ishin (0^>plif/f) (1868) 
at makabasi king amanung magagamit king dake nang babo (uptown) ning Tokyo uli ning pamangaylangang 
mikayntindi.Gagamitan de kareng eskuwelal, telebisyon ampong komunikasyun ning kapamahalan ing 
hyojungo, a yang uri ning Hapon yang pisasabyan king articulung iti. 

Sadya-sadya, aliwa ya king king karaniwang amanung Hapon (kogo ( P Bp ), "colloquial language" o 
"amanung karaniwan" king amanung tutukyan king pamanyulat (bungo (^Bp), "amanu ning panyulat" o 
"literary language"). Myaliwa la garalita (gramatica) deng adwang sistema, at atin la muring pamiyaliwa 
kareng karelang kataya. Ing bungo ing manimunang uri ning Hapon a magagamit neng susulat angga anyang 
manga 1900. Manibat kanita, bagya-bagya yang mesikan ing kogo, at pareu dong gagamitan king 
pamanyulat deng adwa angga anyang dekadang 1940. Gagamitan de pa murin ing bungo deng talasulat 
amlat (historian), talapanigaral king panyulat (literary scholars) ampo reng abugadu (makasulat la pa murin 
king bungo deng dakal a leyi o batas a menatili kaybat ning gera, dapot taglus-taglus ing pamagpursiging 
ibayu ya ing amanu). Ing kogo ig keraklan dang gagamitan king pamanyulat Hapon ngeni, dapot lulub da 
neng kayi ing bungo king makabayung Hapon nung atin lang buring iparas a epektu. 

Lon la murin deti 

■ Romanization of Japanese 

■ Hepburn romanization 

■ Henohenomoheji 

■ Ryukyuanlanguages 

■ Japanese culture 

■ Japanese dialects 

■ Japanese language and computers 

■ Japanese literature 

■ Japanese name 

■ Late Old Japanese 

■ Old Japanese 

■ The lists of Japanese words and words in other languages that have been derived from 
Japanese at Wiktionary, the free dictionary and Wikipedia's sibling project 

■ Japanese dictionaries 

■ Sino-Japanese 

■ Yojijukugo 

■ Japanese numerals 

■ Japanese counter word 

■ Rendaku 


Suglung palwal 

title=Template:Wiktionarylang&redlink=l#/editor/all^^^ 


■ Ethnologue report for language code JPN (http://w 
ww.ethnologue.com/show_language.asp?code=jp 

n) 

■ Jim Breen's dictionary and translation server (htt 

p://www.csse.monash.edu.au/~iwb/wwwidic.html) 

■ Video lectures from York University (http://buna.arts.yorku.ca/iapanese/elip/eilecnotes.html) 

■ Kana Copybook (http://brng.ip/50renshuu. pdf)PDF (290 

■ JapanOD.com (http://JapanOD.com) , Japanese-English, English-Japanese dictionary with 
support for browsers without Japanese fonts 

■ Collection of Japanese bilingual dictionaries (http://www.dicts.info/dictlistl.php?l=Japanese) 

■ AKSER Brasil - Lef s Learn Japanese - Videos (http://www.shotokai.com.br/akser-curso-de-iap 

ones.html) 


", Amanunq Hapones edition nin^ 
, ) Wikipedia, ing Timawang 
Enciclopedia 


Mekua ya king " https://pam.wikipedia.org/w/index.php?title=Amanung_HaponeS(&oldid=275047 " 


Tauli yang miyalilan ining bulung anyang 20:50,15 Mayu 2015. 

